Klokken 2.30 i nat måtte ekspedienten i Seven-Eleven i Reberbahnsgade pludselig se ind i løbet på en sort pistol med rød prop. Gerningsmanden fik udleveret et par tusind kroner og stak af fra stedet. Han beskrives som: cirka 190 centimeter høj, almindelig til muskuløs af bygning. Under røveriet bar han en sort hue, der var trukket ned over ansigtet, en hvis trøje og sorte bukser med hvide striber. Desuden bar gerningsmanden en plastikpose med røde og hvide striber. Politiet kan ikke afvise, at pistolen der blev brugt under røveriet, er en attrap. Oplysninger kan gives til Nordjyllands Politi på telefon 114.

Opsummering:
Natten til fredag røvede en ukendt gerningsmand en Seven-Eleven Kiosk i Aalborg.